Държавен вестник, бр. 88, 2008 г., стр. 69

Б Р О Й  88
Д Ъ Р Ж А В Е Н   В Е С Т Н И К
С Т Р .  69
Чл. 524. Катерите (лодките) без необходи-
мост не стоят до траповете. Те се швартоват за
вистрела, застават на бакщов или ако не е полу-
чена специална заповед, се държат зад травер-
са на кораба. Лодката застава на бакщов при
наличието в нея най-малко на двама гребци.
Чл. 525. (1) При стоянка на открит рейд но-
щем, а така също при влошаване на времето ка-
терите (лодките) се вдигат на кораба или се из-
пращат в гавана (в закритата част на стоянката).
(2) При стоянка в закрити бухти и гавани
през нощта може да се оставя на вода само не-
обходимият брой лодки, като вахтеният офи-
цер е длъжен да провери швартоването им и да
организира постоянно наблюдение за тях.
Г л а в а  Х I
САНИТАРНО-ХИГИЕННО И ПРОТИВО-
ЕПИДЕМИЧНО ОСИГУРЯВАНЕ НА КОРА-
БА И ОПАЗВАНЕ ЗДРАВЕТО НА ВОЕННО-
СЛУЖЕЩИТЕ
Раздел I
Общи положения
Чл. 526. (1) Спазването на разпоредбите по
осигуряване на санитарно-хигиенното състоя-
ние на кораба и опазване здравето на военно-
служещите е задължение на всеки член от еки-
пажа на кораба.
(2) Всички началници са длъжни да дават
пример в спазването на тези разпоредби и да
взискват от подчинените си за тяхното точно
изпълнение.
Чл. 527. (1) Старши помощник-команди-
рът на кораба отговаря за общото наблюде-
ние на чистотата и температурата на въздуха
в корабните помещения и организацията на
храненето.
(2) За състоянието на помещенията, прогон-
ването и изправността на облеклото и обувки-
те, спазването на правилата за личната хигиена
от подчинените отговорност носят техните не-
посредствени началници.
Чл. 528. (1) Началникът на медицинската
служба на дивизиона (кораба) ръководи ме-
дицинските мероприятия по опазване здраве-
то на личния състав, следи за изпълнението
на санитарно-хигиенните изисквания и осигу-
рява санитарно-епидемичното състояние на
кораба.
(2) Началникът на медицинската служба на
дивизиона (кораба) организира и провежда
периодично медицинско наблюдение за състо-
янието на здравето и физическото развитие на
личния състав, организира медицинските прег-
леди и изследвания на личния състав, амбула-
торното и стационарното лечение на заболели-
те, оказва незабавна медицинска помощ при
остри заболявания и нещастни случаи.
(3) Началникът на медицинската служба
следи за условията на настаняването, службата
и бита на личния състав, неговото банно-пе-
рално обслужване от гледна точка на влияние-
то на тези условия на здравето на екипажа на
кораба и на санитарно-хигиенното състояние
на кораба, организира медицинския контрол за
храненето на личния състав и снабдяването на
кораба с вода.
(4) Указанията на началника на медицин-
ската служба по опазване здравето на личния
състав и поддържане санитарно-хигиенното
благополучие на кораба са задължителни за
целия личен състав на кораба.
Чл. 529. На корабите, на които не е пред-
видена длъжността началник на медицинска-
та служба, за общите задължения по опазване
здравето на личния състав и поддържане на
необходимото санитарно-хигиенно състояние
на кораба в съответствие с разпоредбите на
чл. 526 до 539 отговаря помощник-команди-
рът, а за изпълнението на специалните меди-
цински задължения в съответствие с разпо-
редбите на чл. 552 до 562 отговарят длъжност-
ните лица от медицинската служба на дивизи-
она или бреговата база.
Чл. 530. Наблюдението за състоянието на
санитарното оборудване и системите за снабдя-
ване на кораба с вода е задължение на начални-
ците, които отговарят за това оборудване.
Раздел II
Опазване здравето на военнослужещите
Чл. 531. (1) Всеки военнослужещ е длъжен
непрекъснато да се грижи за личната си хигие-
на, опрятност и изправност на облеклото.
(2) Никой няма право да скрива заболяване-
то си. За всяко заболяване незабавно се доклад-
ва на непосредствения началник и се търси
помощта на лекаря.
Чл. 532. (1) За поддържане на личната хиги-
ена съгласно разпределение на времето на ко-
раба се пуска прясна вода.
(2) На кораба на море след проверка от на-
чалника на медицинската служба се разрешава
използването на задбордна вода за измиване на
личния състав и за миене на столовата.
(3) При стоянка в базите, пристанищата и
гаваните използването на задбордната вода за
целите по ал. 2 се забранява.
Чл. 533. При продължителни плавания и
рейдове на корабите бельото се изпира в места
и време, определени от командира на кораба.
Чл. 534. При продължително плаване за еки-
пажа се организира пране и гладене на посте-
лъчното и долното бельо и на облеклото. Тези
работи се изпълняват от специално назначени
за това лица.
Чл. 535. (1) През лятото на незамърсени
рейдове и при температура на водата не по-ниска
от 18 °С на личния състав се разрешава да про-
вежда обучение по плуване.
(2) В непригодни за обучение рейдове и на
ход обучението може да се замени с душ от
незамърсена задбордна или прясна вода.